बेरी. बेरी के गांव बिसहान की जिन गलियों व खेतों में बचपन बीता आर्मी चीफ दलबीर सुहाग शनिवार को अपने पैतृक बिसहान गांव आएंगे। आर्मी चीफ सुहाग सेना का पदभार संभालने के बाद पहली बार अपने पैतृक गांव आ रहे हैं। गांव पहुंचने पर आर्मी चीफ की मां बेटे को अपने हाथ से खिलाएगी चूरमा।
उनकी ताजपोशी के बाद उनके स्वागत के लिए गांव बिसहान के लोग ही नहीं बल्कि आसपास के लोग पलकें-बिछाए उनका इंतजार कर रहे हैं। इससे पहले भी गांव की ओर से दलबीर सुहाग के स्वागत लिए कार्यक्रम तय किया गया था, लेकिन किसी कारणवश सुहाग का गांव में आने का कार्यक्रम रद्द हो गया था। अब गांव के न्योते पर आर्मी चीफ दलबीर सुहाग अपने पैतृक गांव बिसहान आ रहे हैं। जिस स्कूल में उन्होंने शुरुआती शिक्षा ग्रहण की उसी स्कूल के खेल मैदान में समारोह रखा गया है। पकवान बनाए जा रहे हैं और आसपास के गांवों के लोगों को स्वागत समारोह में शिरकत करने का न्यौता भेजा गया।
ये रहेंगे कार्यक्रम
आर्मी चीफ दलबीर सुहाग के छोटे भाई कर्नल धर्मबीर सिंह ने बताया कि आर्मी चीफ पहले महाराज श्रीभीष्म की समाधी पर माथा टेकेंगे। उसके बाद गांव के युवा बाइक को आगे लेकर स्कूल तक लाएंगे। हालांकि खाने-पीने का कार्यक्रम गांव की तरफ से आयोजित किया गया आर्मी चीफ की मां ईसरी देवी ने दैनिक भास्कर को बताया कि बेटे के लिए चूरमा तैयार करूंगी और अपने हाथ से खिलाऊंगी। आर्मी चीफ के दौरे के मध्यनजर शुक्रवार को गांव में साफ-सफाई भी कराई गई। उसके बाद ही प्रशासन अलर्ट हुआ और उसके बाद ही प्रशासन ने आर्मी चीफ के कार्यक्रम की जानकारी जुटाई। दलबीर सुहाग ने जिस स्कूल में प्राइमरी की शिक्षा ग्रहण की ग्रहण की थी उस स्कूल के प्राचार्य अशोक कादयान ने बताया कि पूरे स्कूल के लिए गर्व की बात है कि इस स्कूल का छात्र आज आर्मी चीफ के पद पर हैैै। विद्यालय के बच्चों के लिए प्रेरणा बनकर आएंगे। स्कूल के बच्चों के लिए 5 लाख की लागत से बनकर तैयार इंडोर इंडोर गेम हाल का उदघाटन करेंगे। 27 लाख की लागत से खेल का मैदान तैयार करवाया है।
hin_Deva hin_Deva hin_Deva hin_Deva